Man in koma ná armdruk-kompetisie hand uitrukArgieffoto ŉ Man wat gemoedere wou kalmeer tydens ŉ hewige armdruk-kompetisie by ŉ kroeg in Nieu-Seeland, is in ŉ koma nadat ŉ bierbeker hom getref het, berig stuff.co.nza. Die polisie sê twee personeellede van twee maatskappye het Vrydagaand by verskillende kroeë gekuier voordat hulle na die Still Working-kroeg in Chartwell, Hamilton is. Die mans het besluit om ŉ armdruk-kompetisie te hou nadat hulle gestry het. “ŉ 55-jarige sake-eienaar wou die gemoedere kalmeer, maar iemand het ŉ glas bierbeker na hom toe gegooi en hy is agter teen sy kop getref,” het speurder sers. Mark Greene gesê. Die man is na Waikato-hospitaal geneem nadat hy sy bewussyn verloor het. Hy moes ŉ operasie ondergaan om die drukking op sy brein te verlig en hy word tans met medisyne onder verdowing gehou. Hy is steeds in ŉ baie ernstige toestand. ŉ 23-jarige man sal binnekort in die Hamilton-streekshof verskyn op aanklag van roekelose minagting.